Høringsbrev

Helsedirektoratet sender på høring forslag til nasjonale faglige råd for klinisk rettsmedisinske og medisinske undersøkelser i Statens Barnehus.

I november 2016 utga Politidirektoratet [Felles retningslinjer for Statens barnehus](https://helsedirektoratet.no/publikasjoner/felles-retningslinjer-for-statens-barnehus) i samarbeid med Helsedirektoratet og Barne-, ungdoms- og familiedirektoratet.

Faglige råd for sosialpediatrisk undersøkelse bygger på anbefalinger i Felles retningslinjer og er en del av flere oppdrag Helse- og omsorgsdepartementet har gitt i oppfølgingen av retningslinjen.

Faglige råd er laget for helsepersonell fra barne- og ungdomsavdelingene som etter samarbeidsavtalen med det lokale barnehus utfører medisinske (sosialpediatriske) undersøkelser ved barnehuset i tillegg til klinisk rettsmedisinske undersøkelser. Faglige råd skal bidra til å styrke kvaliteten, harmonisere tilbudet i hele landet og hindre uønsket variasjon ved rettsmedisinske og sosialpediatriske undersøkelser i Statens Barnehus.